Preşedintele PSD, Liviu Dragnea, se plânge că partidul său, deşi a câştigat alegerile din urmă cu un an, nu deţine puterea, aşa cum ar trebui. Într-un interviu acordat postului Antena 3, liderul social-democrat a vorbit din nou despre lupta cu aşa-numitul „stat paralel”.

Încă încercăm să aflăm care sunt pârghiile care gestionează puterea nevăzută în România. De câte ori a câștigat PSD alegerile, a câștigat dreptul de a guverna. Și anul acesta a câștigat și dreptul de a legifera, dar puterea nu e deținută de noi”, a spus Liviu Dragnea.

„Când vorbești de putere vorbești și de pârghiile puterii. În România, o parte din instituţii au ieşit din matca lor constituţională bazându-se ba pe protocoale - unii spun nelegale, și eu spun la fel - ba pe decizii ale ale CSAT, ba pe interpretări”, a adăugat preşedintele PSD.